Intetics

**Intetics** — амерыканская тэхналагічная кампанія, якая займаецца распрацоўкай праграмнага забеспячэння на заказ, стварэннем размеркаваных прафесійных каманд, ацэнкай якасці праграмнага забеспячэння і рашэннямі «all-things-digital», створанымі з выкарыстаннем SMAC, RPA, AI/ML, IoT, blockchain і GIS/UAV/LBS тэхналогій. Штаб-кватэра Intetics размешчана ў горадзе Нэйплз, штат Фларыда, а офісы кампаніі ёсць таксама ў ЗША, Еўропе і Лацінскай Амерыцы.

## Гісторыя 
Intetics заснавана ў 1995 годзе ў Беларусі Барысам Канцавым; тым часам кампанія называлася «Client Server Programs». Тады ў свеце налічвалася каля 10 тысяч вэб-сайтаў, а колькасць інтэрнэт-карыстальнікаў дасягнула 16 мільёнаў толькі ў канцы 1995 года.

У 1996 годзе кампанія далучылася да праграмы Microsoft Certified Solution Provider.

У 1997 годзе штаб-кватэра кампаніі перанесена ў Прагу, Чэхія. Intetics пачаў займацца вэб-распрацоўкай з самых ранніх часоў Сусветнага Павуцення (WWW) у 1997 годзе.

Кампанія Intetics далучылася да Маніфесту гнуткай распрацоўкі (Agile) і падпісала яго ў маі 2002 года, праз год пасля таго, як аўтары дакумента адкрылі яго для падпісання.

У 2003 годзе кампанія пераехала ў Чыкага, штат Ілінойс, і пачала працаваць пад назвай Intetics, што азначае «Internet. Technology. Ethics.» (Інтэрнэт. Тэхналогіі. Этыка), прасоўвая Кодэкс паводзін і справавую ДНК з дэвізам: «Where Software Concepts Come Alive™». Кампанія арганічна вырасла да 80 чалавек.

У 2004 годзе, на світанку рэвалюцыі сацыяльных сетак, узначаленай запускам YouTube і Facebook, Барыс Канцавы прадставіў новую бізнес-мадэль Offshore Dedicated Team, якая пазней стала стандартам галіны IT.

У наступным годзе ў Харкаве (Украіна) быў адкрыты другі цэнтр распрацоўкі Intetics з моцнай ГІС-спецыялізацыяй.

У 2008 годзе кампанія ўпершыню ўвайшла ў спіс Inc. 5000. З таго часу Intetics з’яўлялася ў спісе Inc. 5000 яшчэ восем разоў.

У 2009 годзе Intetics адкрыла яшчэ некалькі офісаў па ўсім свеце.

У 2010 годзе прэзідэнт і генеральны дырэктар кампаніі Барыс Канцавы атрымаў званне Certified Outsourcing Professional (COP) ад IAOP, стаўшы першым COP з Усходняй Еўропы.

У 2011 годзе, калі з’явіўся тэрмін «Індустрыя 4.0», Барыс Канцавы прадставіў Remote In-Sourcing, перадавую мадэль фарміравання каманды распрацоўкі праграмнага забеспячэння.

У 2012 годзе Intetics адкрыла цэнтр распрацоўкі ў Кіеве (Украіна).

У наступным годзе выручка ўкраінскага рынку IT-паслуг дасягнула першага мільярда долараў, а Intetics адкрыў у Дзюсельдорфе (Германія).

У 2014 годзе Intetics адкрыла прадстаўніцтва ў Лондане (Вялікабрытанія), і каманда кампаніі вырасла да 450 чалавек.

У 2015 годзе кампанія атрымала прэмію Нацыянальнай асацыяцыі аўтсорсінгу (NOA) за лепшы кантракт года ў галіне BPO. NOA — папярэдняя назва Global Sourcing Association (GSA), якая існавала 29 гадоў да 2016 года.

У 2016 годзе штаб-кватэра Intetics была перанесена з Ілінойса ў Нэйплз, штат Фларыда. У тым жа годзе Барыс Канцавы сфармуляваў прынцыпы Predictive Software Engineering і вынайшаў TETRA. Кампанія таксама стварыла цэнтр распрацоўкі ў Кракаве (Польшча). З 2016 года Intetics з’яўляецца пастаянным донарам Wikipedia і Wikimedia Foundation.

Intetics атрымала ўзнагароду ў катэгорыі African Outsourcing Project of the Year на цырымоніі GSA Global Sourcing Awards 2018. Таксама ў 2018 годзе Intetics далучылася да партнёрскай праграмы AWS у статусе Standard Consulting Partner.

У 2019 годзе кампанія адкрыла цэнтры распрацоўкі ва ўкраінскіх Адэсе і Вінніцы.

У 2020 годзе было адкрыта прадстаўніцтва Intetics у Ролі, штат Паўночная Караліна, і каманда дасягнула 700 чалавек.

27 мая 2021 г. быў запушчаны новы вэб-сайт кампаніі Intetics, які атрымаў 3 прэміі Web Awards. 

На працягу 2022 года офісы кампаніі былі адкрыты ў Польшчы (Варшава), Арменіі (Ерэван), Грузіі (Батумі), Малдове (Кішынёў).

Intetics правяла экспертныя кансультацыі па новым заканадаўстве падчас запуску Diia City — новай прававой базы для ўкраінскай ІТ-індустрыі — і далучылася да ІТ-кластара Львова.

У красавіку 2022 года кампанія адкрыла новае прадстаўніцтва ў Львове і прытулак для супрацоўнікаў, пераселеных з рэгіёнаў Украіны, пацярпелых ад расійскага ўварвання ва Украіну. Нягледзячы на вайну, кампанія забяспечвала бесперабойны якасны сэрвіс і аказвала пастаянную падтрымку мясцовым супрацоўнікам.

У жніўні 2022 года Intetics адкрыла свой першы офіс у Лацінскай Амерыцы, у Багаце (Калумбія).

У лютым 2023 года AWS выдала Intetics пашыраную акрэдытацыю Advanced Services Partner.

У красавіку 2023 года Intetics запусціла Future TechTalk, першы AI-падкаст з навінамі ІТ-індустрыі і тэхналагічнымі тэндэнцыямі.

## Дзейнасць 
Intetics забяспечвае распрацоўку прыкладнога праграмнага забеспячэнне, стварэнне асобных прафесійных каманд, ацэнку якасці прадукцыі, рашэнняў, пабудаваных з SMAC, RPA, AI/ML, IOT, блокчэйн, GIS/UAV/LBS тэхналогіямі. На аснове бізнес-мадэлей Offshore Dedicated Team® і Remote In-Sourcing®, Technical Debt Reduction Platform (TETRA™), SLAs для праграмнай інжынерыі, Intetics дапамагае арганізацыям капіталізаваць глабальны талент. Інжынерная экспертыза кампаніі пабудавана на фрэймворку Predictive Software Engineering.

Intetics спецыялізуецца на распрацоўцы праграмных прадуктаў ва ўмовах няпоўных спецыфікацый. Intetics працуе ў сферах адукацыі, аховы здароўя, лагістыкі, навукі пра жыццё, фінансаў, страхавання, камунікацый, карыстальніцкіх ERP, CRM, інтэлектуальнай аўтаматызацыі і геапрасторавых рашэнняў.

Кліентыі Intetics — стартапы, прадпрыемствы, карпарацыі, кампаніі са спісу Fortune 500 у розных галінах.

Кампанія мае сертыфікаты ISO 9001 (якасць) і ISO 27001 (бяспека).

Intetics — партнёр Microsoft Gold, Amazon і UiPath.

Заснавальнік і СЕО кампаніі — Барыс Канцавы, які ў 2017 годзе стаў першым членам Forbes Technology Council з Усходняй Еўропы.

## Узнагароды 
* Топ 100 кампаній у галіне глабальнага аўтсорсінгу па версіі IAOP’s (Global Outsourcing 100) (2006—2008, 2010—2018, 2019—2023)
* Fortune назваў Intetics адной з самых інавацыйных кампаній Амерыкі ў 2023 годзе за выключныя дасягненні ў абслугоўванні кліентаў.
* Intetics увайшла ў рэйтынг самых хуткарослых кампаній Амерыкі ў 2022 годзе па версіі Financial Times.
* Узнагарода ў катэгорыі Friendly Workplace ад Marka Pracodawcy (2022)
* Intetics прызнана адной з самых хуткарослых прыватных кампаній Амерыкі часопісам Inc. у штогадовым спісе Inc. 5000 (2008—2015 і 2021 гг.)
* Кампанія Intetics атрымала ганаровае ўзнагароджанне на цырымоніі ўручэння прэміі Fast Company World Changing Ideas Awards 2022.
* Intetics атрымала 3 узнагароды ад Асацыяцыі вэб-маркетынгу: «Лепшы вэб-сайт пастаўшчыка паслуг распрацоўкі мабільных праграм», «Лепшы вэб-сайт распрацоўкі камп’ютэрнага праграмнага забеспячэння» і «Лепшы вэб-сайт міжнароднага бізнесу» ў 2021 годзе.
* Часопіс Software Magazine прызнаў Intetics адной з 500 найбуйнейшых у свеце кампаній-вытворцаў праграмнага забеспячэння з 2010 па 2018 год.
* Intetics увайшла ў шорт-ліст CEE Business Services за сваю ўнікальную платформу ацэнкі якасці праграмнага прадукту TETRA у 2019 годзе.
* 16-я штогадовая цырымонія ўручэння American Business Awards (2018) БРОНЗАВЫ ПЕРАМОЖЦА: Intetics TETRA (Новы прадукт або паслуга года — праграмнае забеспячэнне — рашэнне для распрацоўкі праграмнага забеспячэння)
* Intetics выйграла ў катэгорыі «Афрыканскі аўтсорсінгавы праект» на цырымоніі ўзнагароджання GSA Global Sourcing Awards 2018.
* Intetics атрымала прэмію Software & Technology Innovation Award ад часопіса Corporate Vision у 2016 годзе.
* Кампанія Intetics атрымала ўзнагароды ад Еўрапейскай асацыяцыі аўтсорсінгу (EOA), перамогшы ў намінацыях «Еўрапейскі кантракт года ў галіне BPO» і «Еўрапейскі праект года ў галіне ІТ-аўтсорсінгу» ў 2015 годзе.

## Зноскі 
## Спасылкі 
* Афіцыйная старонка Intetics Co

Катэгорыя:Вытворцы праграмнага забеспячэння
Катэгорыя:Прадпрыемствы Беларусі
Катэгорыя:Кампаніі, заснаваныя ў 1995 годзе
Катэгорыя:Кампаніі паводле алфавіта